Viborger Samler, 1841-02-06
Frankerig. Paris, den 27de Jan. De omtalte Breve, der tillægges Ludvig Philip, skulle være skrevne af ham efter hans Throndestigelse. De indeholde navnlig det Løfte til England, at Kongen vil opfylde den af Restaurationen indgaaede Forpligtelse, at opgive Algier, naar man kun giver ham Tid og Midler dertil. Endvidere siges der i Brevene, at man isærdeleshed har Frankerig at takke for Undertrykkelsen af den polste Revolution, og endelig erfarer man af de bekjendtgjorte Breve, at han blot ønsker Opførelsen af de detascherede Forter, for at kunne holde Folket i Tømme, og at han kun ønsker at forskaffe sig den tilstrækkelige Magt for at indskrænke den tøilesløse Presse. Det synes, at Cabinettet ikke er blevet enigt om nogen fast Beslutning; thi først efterat Conseilet to Gange havde været samlet, besluttedes der at lægge Beslag paa de Blade, som havde optaget hine Breve, der paa Grund af Ministeriets Nølen nu ere publicerede i de fleste Pariser- og Departemental-Journaler. Omsider er fra Regjeringens Side indrykket i Moniteuren en Erklæring, ifølge hvilken der angaaende Forbrydelsen om Forfalskning og Fornærmelse imod Kongens Person skal indledes en Undersøgelse imod de Journaler, der have meddeelt Brudstykker af Breve, som de falskeligen og paa en forbrydersk Maade tilskrive Kongen. Foruden disse Skrivelser havde de legitimistiske Blade allerede for flere Uger siden meddeelt en Række af Breve, hvilke Ludvig Philip, som Hertug af Orleans, skal have skrevet i sit Exil, og i hvilke en antifransk Tænkemaade udtaler sig. Om disse Breve siger den engelske Journ. Marn. Post. En Mængde Documenter, der siges at være skrevne af den franske Konge, da han som Emigrant levede i Udlandet, ere i den senere Tid bleve indrykkede i de franske Blade. Af en agtværdig Correspondent ere vi underrettede om, at den bedste Gjendrivelse af de skamløse Bagvaskelser vilde bestaae i en Beretning om de Forfølgelser, Kongen har været udsat for som Emigrant; vi behøve kun at henvise paa Kilden til den foregivne Opdagelse, for at overbevise Publicum om, at den hele Sag kun er en simpel og smudsig Pengespeculation. En Deel af disse opdigtede Documenter er allerede for 6 Aar siden publiceret i London, de hidrørte fra visse Jndivider, derhavde faaet i Hænde 2 eller 3 af Ludvig Philips Breve til Grev de. . ., og besluttet at gjøre dem til Gjenstand for en infam Speculation. En Mængde Phraser, i hvilke Sandhed og Opdigtelse ere sammenblandede med hinanden, indflikkedes paa en skarpsindig Maade i hine i Breve, saa at selv det meest øvede Øie neppe formaaede at opdage Bedrageriet. Nu bleve Brevene ordret afskrevne af en fransk Dame, af intet mindre end vestalisk Rygte, der besad det sjeldne Talent, at efterligne Andres og navnligen det høie Jndivids Haandskrift. Da Brevene saaledes vare færdige, tilskrev Forfalskerne Ludvig Philip, og erklærede ham, at de vilde publicere det Hele, saafremt han ikke med omgaaende Post tilsendte dem en betydelig Sum. Jntet Svar paafulgte; 4 a 5 Breve publiceredes; de vakte ikke synderlig Opsigt, og man opgav derfor Sagen. Af de ikke bekjendtgjorte Breve have to franske Hædersmænd for kort Tid siden under deres Ophold i London tilkjøbt sig nogle, hvilke Gaz, de France, endskjøndt vel underrettet om Forfalskelsen, ikke har taget i Betænkning at publicere som authentiske. – Jstedetfor ligefrem at benegte Brevenes Ægthed, meddeler Moniteuren den i Morn. Post indrykkede Artikel, og man mener nu, at Moniteuren ikke vilde have undladet formelig at desavonere Brevere, saafremt de havde været uægte. Om Morn. Posts Artikel siger Gaa de Fr. "Vi erklære, at de af os publicerede Breve ere meddeelte efter Originalerne, uden nogensomhelst Forandring eller Tilsætning; hvad angaaer den Formodning, at de ere skrevne af en anden Haand end Forfatterens, da underkaste vi dem gjerne en legalUndersøgelse, med den Overbeviisning, at deres Authencitet sikkert og snart vil vorde erkjendt."